CELEX: 62021TN0340
Language: ro
Date: 2021-06-19 00:00:00
Title: Cauza T-340/21: Acțiune introdusă la 19 iunie 2021 – Ryanair/Comisia

16.8.2021   
            
            
               RO
            
            
               Jurnalul Oficial al Uniunii Europene
            
            
               C 329/32
            
         
      Acțiune introdusă la 19 iunie 2021 – Ryanair/Comisia
      (Cauza T-340/21)
      (2021/C 329/42)
      Limba în care a fost formulată acțiunea: engleza
      
         Părțile
      
      
         Reclamantă: Ryanair DAC (Swords, Irlanda) (reprezentanți: E. Vahida, F.-C. Laprévote, V. Blanc, S. Rating și I. G. Metaxas-Maranghidis, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtei din 23 decembrie 2020 privind ajutorul de stat SA.59462 (2020/N) – Grecia – Covid-19: Damage compensation for Aegean Airlines (1) și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantă invocă patru motive.
      
                  1.
               
               
                  Primul motiv, prin care se invocă faptul că pârâta a aplicat în mod eronat articolul 107 alineatul (2) litera (b) TFUE și a săvârșit o eroare vădită de apreciere în examinarea proporționalității ajutorului cu prejudiciul cauzat de criza COVID-19.
               
            
                  2.
               
               
                  Al doilea motiv, întemeiat pe încălcarea prin decizia atacată a unor dispoziții specifice ale TFUE, a principiilor generale ale dreptului Uniunii care au stat la baza liberalizării transportului aerian în Uniunea Europeană de la sfârșitul anilor '80 (și anume, nediscriminarea, libera prestare a serviciilor și libertatea de stabilire) și a Regulamentului (CE) nr. 1008/2008 (2).
               
            
                  3.
               
               
                  Al treilea motiv, prin care se invocă faptul că pârâta nu a inițiat o procedură oficială de investigare, în pofida unor dificultăți serioase, și a încălcat drepturile procedurale ale reclamantei.
               
            
                  4.
               
               
                  Al patrulea motiv, întemeiat pe încălcarea de către pârâtă a obligației sale de motivare.
               
            
         (1)  JO 2021, C 122, p. 15 și 16.
      
         (2)  Regulamentul (CE) nr. 1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene în Comunitate (reformare) (Text cu relevanță pentru SEE) (JO 2008, L 293, p. 3–20).